**020 35 URED ZA OPĆE POSLOVE HRVATSKOGA SABORA I VLADE REPUBLIKE HRVATSKE**

**OBRAZLOŽENJE OPĆEG DIJELA POLUGODIŠNJEG IZVJEŠTAJA O IZVRŠENJU FINANCIJSKOG PLANA**

***Obrazloženje ostvarenja prihoda i rashoda, primitaka i izdataka u izvještajnom razdoblju***

Ured za opće poslove Hrvatskoga sabora i Vlade Republike Hrvatske ostvaruje prihode:

* u okviru skupine prihoda 66 Prihodi od prodaje proizvoda i robe te pruženih usluga i prihoda od donacija te izvora financiranja 31 Vlastiti prihodi. Prihodi od prodaje proizvoda i robe te pruženih usluga i prihoda od donacija u prvom polugodištu 2023. godine ostvareni su u iznosu 169.299,30 eura. Sredstva se odnose na naplatu ugostiteljskih usluga u internoj službi ugostiteljstva za potrebe Hrvatskoga sabora, Vlade Republike Hrvatske, Vladinih ureda i ostalih korisnika.
* u okviru skupine prihoda 67 Prihodi iz proračuna te izvora financiranja 11 Opći prihodi i primici. Prihodi iz proračuna u prvom polugodištu 2023. godine ostvareni su u iznosu 2.460.594,69 eura.
* u okviru skupine prihoda 63 Pomoći iz inozemstva (darovnice) i od subjekata unutar općeg proračuna te izvora financiranja 5761 Fond solidarnosti Europske unije – potres ožujak 2020. Pomoći iz inozemstva (darovnice) i od subjekata unutar opće države u prvom polugodištu 2023. godine ostvareni su u iznosu 2.921.661,67 eura. Sredstva se odnose na radove konstrukcijske obnove (5-10 privremena situacija) te na stručni nadzor radova konstrukcijske obnove Palače Bužan na lokaciji Opatička 8 u okviru poziva na dodjelu bespovratnih sredstava “Provedba mjera zaštite kulturne baštine oštećene u potresu 22. ožujka 2022. godine na području Grada Zagreba, Krapinsko-zagorske i Zagrebačke županije” (ugovor broj 74-008-21).

**RASHODI I IZDACI**

Rashodi Ureda usmjereni su na pružanje operativne podrške tijelima koja su navedena u Uredbi Ureda, provedbu konstrukcijske i cjelovite obnove palače Bužan, nastavak modernizacije telekomunikacijskog i informatičkog sustava te podmirenje fiksnih i ugovornih obveza.

Ukupni rashodi u prvom polugodištu 2023. godine izvršeni su u iznosu 5.568.881,04 eura, što je 48,60% ukupno planiranih financijskih sredstava za 2023. godinu. U odnosu na isto razdoblje prethodne godine ukupni rashodi veći su za 143,42%.

**Rashodi poslovanja**

Rashodi poslovanja u prvom polugodištu 2023. godine izvršeni su u iznosu 2.564.381,82 eura, što je 43,80% planiranih financijskih sredstava za 2023. godinu u okviru rashoda poslovanja. U odnosu na isto razdoblje prethodne godine rashodi poslovanja veći su za 16,55%.

***Rashodi za zaposlene***

Rashodi za zaposlene u prvom polugodištu 2023. godine izvršeni su u iznosu 1.922.088,82 eura, što je 47,60% planiranih financijskih sredstava za zaposlene. U odnosu na isto razdoblje prethodne godine, rashodi za zaposlene veći su za 14,42%. Spomenuto povećanje posljedica je povećanja osnovice sukladno Dodatku I. Kolektivnog ugovora za državne službenike i namještenike te zbog povećanja iznosa regresa sukladno Odluci Vlade Republike Hrvatske o visini regresa za korištenje godišnjih odmora državnih službenika i namještenika i službenika i namještenika u javnim službama za 2023. godinu.

***Materijalni rashodi***

Materijalni rashodi u prvom polugodištu 2023. godine izvršeni su u iznosu 642.291,17 eura, što je 36,14% planiranih financijskih sredstava za 2023. godinu u okviru materijalnih rashoda. U odnosu na isto razdoblje prethodne godine materijalni rashodi veći su za 23,57%.

U okviru ove skupine rashoda sredstva su utrošena na: službena putovanja, naknade za prijevoz na posao i s posla, stručne seminare djelatnika Ureda, uredske potrepštine i materijal za čišćenje, energente i komunalije, materijal i sirovine za interno ugostiteljstvo, nabavu auto guma i ugostiteljskog inventara, nabavu radne odjeće i obuće za tehničke službe Ureda, telekomunikacijske usluge, usluge održavanja objekta, opreme i prijevoznih sredstava, tiskovine i oglase, najam poslovnog prostora na Trgu bana Josipa Jelačića 5 uslijed građevinskih radova u Opatičkoj 8 i parkirnih mjesta čija se cijena mjesečnog najma povećala, operativni leasing službenih automobila, održavanje aplikativnih rješenja, vanjsko čišćenje na 4 lokacije za urede za koje Ured za opće poslove Hrvatskoga sabora i Vlade Republike Hrvatske obavlja financijsko materijalno poslovanje, police osiguranja te registraciju službenih prijevoznih sredstava, reprezentaciju.

***Financijski rashodi***

Financijski rashodi u prvom polugodištu 2023. godine izvršeni su u iznosu 1,83 eura.

**Rashodi za nabavu nefinancijske imovine**

Rashodi za nabavu nefinancijske imovine u prvom polugodištu 2023. godine izvršeni su u iznosu 3.004.499,22 eura, što je 53,62% planiranih financijskih sredstava za 2023. godinu u okviru navedenih rashoda.

U okviru izvora financiranja 11 Opći prihodi i primici, sredstva su utrošena za nabavu uredskog sefa, uredskih stolaca, ormara za dosjee, novog modula za portafon u Mesničkoj 23, hladnjaka, računalne opreme, radove i stručni nadzor cjelovite obnove palače Bužan na lokaciji Opatička 8 od posljedica zagrebačkog potresa te za otplatu financijskog leasinga za 18, a od veljače 2023. godine, 17 službenih automobila.

U okviru izvora financiranja 31 Vlastiti prihodi sredstva su utrošena za nabavu automatskog omekšivača vode.

U okviru izvora financiranja 5761 Fond solidarnosti Europske unije – potres ožujak 2020. sredstva su utrošena za radove i stručni nadzor konstrukcijske obnove palače Bužan na lokaciji Opatička 8 od posljedica zagrebačkog potresa.

***Obrazloženje ostvarenog prijenosa sredstava iz prethodne godine i prijenosa sredstava u sljedeću godinu/razdoblje***

U okviru izvora financiranja 31 Vlastiti prihodi Ured za opće poslove Hrvatskoga sabora i Vlade Republike Hrvatske prenosi sredstva koja se odnose na naplatu ugostiteljskih usluga u internoj službi ugostiteljstva za potrebe Hrvatskoga sabora, Vlade Republike Hrvatske, Vladinih ureda i ostalih korisnika.